**ΙΑΝΟΥΑΡΙΟΣ 10.**

**ΜΝΗΜΗ ΤΟΥ ΑΓΙΟΥ ΟΣΙΟΥ ΠΑΤΡΟΣ ΗΜΩΝ ΓΡΗΓΟΡΙΟΥ.**

**ΕΠΙΣΚΟΠΟΥ ΝΥΣΣΗΣ**

**ΕΓΚΩΜΙΑ**

**ΣΤΑΣΙΣ  ΠΡΩΤΗ.**

Μακαρίζομέν σε, Ιεράρχα σοφέ, και τιμώμεν την αγίαν σου κοίμησιν, και τελούμέν σου την μνήμην ευλαβώς.

Θεολόγων οι δήμοι, και των Ιεραρχών, εν τη μνήμη σου Γρηγόριε χαίρουσι, και δοξάζουσι τον Κύριον θερμώς.

Δεύτε συνελθόντες, κατά χρέος ομού, φιλοπάτορες την μνήμην τελέσωμεν, Γρηγορίου Ιεράρχου του κλεινού.

Ικετεύων Πάτερ, μη ελλείπης Χριστόν, καρποφόρους αρετών απεργάσασθαι, ημάς πάντας τους φιλούντάς σε θερμώς.

Όλως παιδιόθεν, ανετέθης Θεώ, και Αυτώ μέχρι θανάτου επόμενος, ηξιώθης των αφθάρτων δωρεών.

Ρύσαι σαις πρεσβείαις, εν ποικίλων παθών, εκ κινδύνων συμφορών τε και θλίψεων, τους τιμώντάς σου την Κάραν ευλαβώς.

Νέκρωσον ευχαίς σου, τους ασάρκους εχθρούς, τους νυν επιτιθεμένους Γρηγόριε, καθ’ εκάστην καθ’ ημών σων υμνητών.

Μύρου ευωδίαν, αποπνέη αεί, των λειψάνων σου η θήκη Γρηγόριε, και ευφραίνη τας καρδίας των πιστών.

Φίλος των πενήτων, ορφανών και χηρών, διετέλεσας εν βίω θεσπέσιε, όθεν ήλειφας τον άξιον μισθόν.

Τω αστέκτω θρόνω, του Χριστού παρεστώς, και θεώμενος την δόξαν την άφραστον, καθικέτευε Αυτόν υπέρ ημών.

**Δόξα.**

Δέχου τας δεήσεις, Παναγία Τριας, Γρηγορίου του σεπτού Σου θεράποντος, και παράσχου τα ελέη Σου ημίν.

**Και νυν.**

Την ζωήν τεκούσα, Θεοτόκε αγνή, της ζωής της αιωνίου αξίωσον, ημάς πάντας τους τιμώντάς Σε πιστώς.

**ΣΤΑΣΙΣ ΔΕΥΤΕΡΑ**

Άξιον εστί, Γρηγόριον τον Ιεράρχην, στέφειν εγκωμίων τοις άνθεσι, ον στεφάνοις εστεφάνωσε Θεός.

Βλέψον εις ημάς, όμματί σου ιλαρώ, εξ ύψους τους παρακαλούντάς σε Άγιε, και παράσχου ευλογίαν πατρικήν.

Γλώσσα χοϊκή, ουκ ισχύει του εξαριθμήσαι, αρετάς αγώνων και θαύματα, α ετέλεσας παμμάκαρ έτι ζων.

Δένδρον ευθαλές, και υψίκομον ωράθης Πάτερ, φυτευθείς χειρί του Παντάνακτος, και εποίησας καρπούς μελισταγείς.

Θείον θησαυρόν, ο ναός του Ευσταθίου Πάτερ, έχει την σεβάσμιον Κάραν σου, όθεν δόξαν αναπέμπει προς Θεόν.

Λέων εμφανής, ο αρχέκακος επιζητεί με, ως στρουθίον μάκαρ σπαράξαι με, συ ουν σύντριψον την τούτου κεφαλήν.

Μέγας αληθώς, στύλος γέγονας της Εκκλησίας, εναρέτοις λόγοις και πράξεσι, διο μένει σου η μνήμη εσαεί.

Στέφανον διπλούν, όντως ήλειφας εκ του Κυρίου, ως Αρχιεράρχης πανάριστος, και ως μύστης του Δεσπότου αληθώς.

Ύμνον τω Θεώ, τον τρισάγιον νυν αναμέλπων, μνήσθητι Γρηγόριε ένδοξε, της σης ποίμνης και εμού του ταπεινού.

Ώφθης μιμητής, και διάδοχος των Αποστόλων, και πολλούς παμμάκαρ ωδήγησας, εκ της πλάνης προς την πίστιν του Χριστού.

**Δόξα.**

Πάτερ και Υιέ, Πνεύμα Άγιον μία Θεότης, ταις του Ιεράρχου δεήσεσι, Βασιλείας Σου αξίωσον ημάς.

**Και νυν.**

Άνασσα σεμνή, δεξιά του Σου Υιού παρισταμένη, συν τω Ιεράρχη ικέτευε, ίνα σώση και ημάς ως αγαθός.

**ΣΤΑΣΙΣ ΤΡΙΤΗ**

Αι γενεαί αι πάσαι, μακαρίζομέν σε, Γρηγόριε παμμάκαρ.

Βρύεις ιαμάτων, την χάριν παραδόξως, τοις σε προσκαλουμένοις.

Δίκαιος εφάνης, ταπεινός και πράος, πιστός και ελεήμων.

Ηλίου του αδύτου, ακτίς φαιδρά εφάνης, φωτίσας τους εν σκότει.

Ικέτευε απαύστως, υπέρ ημών τον Κτίστην, Γρηγόριε τρισμάκαρ.

Καλός ως ποιμενάρχης, έθηκας ψυχήν σου, υπέρ του σου ποιμνίου.

Μετά του Βασιλείου, Χριστόν μη διαλείπης, πρεσβεύων Ιεράρχα.

Στέφανον εδέξω, ως Ιεράρχης Πάτερ, διπλούν παρά Κυρίου.

Τράνωσον Σωτήρ μου, την γλώσσάν μου υμνήσαι, τον θείον Ιεράρχην.

Ύψωσον τας θείας, προς τον Θεόν σου χείρας, υπέρ της οικουμένης,.

**Δόξα.**

Ελέησον τον κόσμον, Τριας Υπεραγία, λιταίς του Ιεράρχου.

**Και νυν.**

Ικέτευε Παρθένε, συν τω Ιεράρχη, Χριστόν υπέρ του κόσμου.

Η/Υ ΠΗΓΗ:

voutsinasilias.blogspot.gr

http://voutsinasilias.blogspot.gr/2013/01/10.html